पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। अगले विधानसभा चुनाव में निर्वाचन विभाग को कर्मचारियों की ड्यूटी लगाने के लिए अलग अलग विभागों से जानकारी मांगने की जरूरत नहीं पड़ेगी। निर्वाचन विभाग ने इसके लिए राज्य सरकार में तैयार किए गए कार्मिकों के डाटा बेस को काम में लेने का फैसला किया है। इस संबंध में वित्त विभाग से हुई बातचीत में इसकी मंजूरी ले ली गई है। इस डाटा बेस के अनुसार ही चुनावी ड्यूटी के लिए टीमों का गठन किया जाएगा।
मुख्य निर्वाचन अधिकारी (सीईओ) अशोक जैन ने बताया कि इस डाटा बेस के आधार पर निर्वाचन विभाग अपनी सूचनाएं तैयार करेगा। इसके आधार पर ही चुनाव के लिए जाने वाली पोलिंग पार्टियों का गठन करेगा। उन्होंने बताया कि इतनी ही नहीं इसके अनुसार ही चुनाव ड्यूटी में जाने वाले कर्मचारियों को पैसा भी बैंक खाते में हस्तांतरित कर दिया जाएगा। उन्होंने बताया कि डाटा उपलब्ध हो जाने के बाद चुनाव संचालन में सुविधा हो जाएगी।
एसएमएस से जान सकेंगे वोटर लिस्ट की जानकारी : सीईओ जैन ने बताया कि आम मतदाताओं की सुविधा के लिए एसएमएस से वोटर लिस्ट में नाम है या नहीं, इसकी जानकारी पा सकेंगे। इसकी तैयारी की जा रही है और शीघ्र ही इसे लागू किया जाएगा। उन्होंने बताया कि मतदाता अपने वोटर आईकार्ड में अंकित मतदाता सूची क्रमांक को दर्ज कर एक नंबर विशेष को भेजेगा। इसके तुरंत बाद ही वोटर लिस्ट में नाम है या नहीं, इसकी जानकारी के साथ विधानसभा क्षेत्र, मतदान केंद्र और वोटर क्रमांक की पुष्टि करेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn